
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 647 

30 Ιουλίου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Σύσταση, συγκρότηση Ομάδας Εργασίας παρακολού¬ 
θησης ενεργειών υλοποίησης του έργου του νέου 
κτιρίου του ΚΕ.Π.Υ.Ο. και ορισμός μελών αυτής . 1 

Μεταβίβαση αρμοδιοτήτων στον Ειδικό Γραμματέα του 
Διοικητικού Τομέα θεμάτων Ευρωπαϊκής Ένωσης 
και Κοινοτικού Πλαισίου Στήριξης του ΥΠΕΠΘ στους 
Προϊσταμένους των Δ/νσεων και των Τμημάτων αυ¬ 


τών ή στους νόμιμους αναπληρωτές τους . 2 

Σύσταση ειδικής νομοπαρασκευαστικής επιτροπής στο 
Υπουργείο Δικαιοσύνης. 3 


Τροποποίηση και συμπλήρωση της υπ’ αριθ. 31189/ 
31.7.1992, υπουργικής απόφασης «Εγγραφές - με¬ 
τεγγραφές αμειβομένων αθλητών καλαθοσφαίρι¬ 


σης». 4 

Τροποποίηση και συμπλήρωση της Υ.Α. 37495/ 
7.11.91 «Σχέσεις Σωματείων και αμειβομένων κα¬ 
λαθοσφαιριστών» . 5 


Τροποποίηση και συμπλήρωση της υπ’ αριθ. 30403/ 
24.7.1992 υπουργικής απόφασης «Καθορισμός κα¬ 
τηγοριών και αριθμός κατά κατηγορία αμειβομένων 
αθλητών πετοσφαίρισης, όροι εγγραφών και μετεγ¬ 
γραφών αποδεσμεύσεων, χρόνος διενέργειας τους, 
διαδικασία και αρμόδια για την έγκριση αυτών όρ¬ 
γανα» . 6 

Τροποποίηση και συμπλήρωση της Υ.Α. 41117/ 
29.11.1991 «Σχέσεις Σωματείων και αμειβομένων 


πετοσφαιριστών». 7 

Τέλη πρόσβασης μέσω του επιλεγόμενου τηλεφωνικού 
δικτύου στο δίκτο ΗΕΙ_Ι_Α3ΡΑ0 . 8 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1082695/917/0006Α ( 1 ) 

Σύσταση, συγκρότηση Ομάδας Εργασίας παρακολούθη¬ 
σης ενεργειών υλοποίησης του έργου του νέου κτιρίου 
του ΚΕ.Π.Υ.Ο. και ορισμός μελών αυτής. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Των άρθρων 89 και 128 του Π.Δ. 284/88 «Οργανι¬ 
σμός του Υπουργείου Οικονομικών» (ΦΕΚ 128 Α'), όπως 
τροποποιήθηκε και ισχύει. 

β. Της παρ. 2 του άρθρου 9 του Ν. 1160/1981 (ΦΕΚ 
197 Α') και της παρ. 1 του άρθρου 23 του Ν. 2085/1992 
(ΦΕΚ 170 Α'). 

γ. Του άρθρου 34 του Ν. 1914/90 «Εκσυγχρονισμός και 
ανάπτυξη του Δημοσίου Τομέα και της κεφαλαιαγοράς, 
φορολογικές ρυθμίσεις και άλλες διατάξεις» (ΦΕΚ 178 Α') 
σε συνδυασμό με τις διατάξεις του άρθρου 13 του Ν. 
2346/95 (ΦΕΚ 220 Α'). 

2. Το αριθμ. 13/24.5.96 έγγραφο της Γραμματείας 
Υποστήριξης και Συντονισμού έργων, της Επιτροπής Πα¬ 
ρακολούθησης, Διοίκησης και Διαχείρισης των Ο.Π.Σ.Φ. 
και συναφών έργων του Υπουργείου Οικονομικών, με το 
οποίο μας απέστειλε απόσπασμα πρακτικών της 1 ης συ¬ 
νεδρίασης της πιο πάνω Επιτροπής, που αποφάσισε την 
σύσταση, συγκρότηση και τον ορισμό των μελών της εν 
λόγω Ομάδας Εργασίας. 

3. Το αριθμ. 98/19.6.96 έγγραφο της Δ/νσης Διοικητι¬ 
κού (Δ1). 

4. Το αριθμ. 15.528-1Α/15.7.96 έγγραφο της Δ/νσης 
Οικονομικού (Δ5). 

5. Το αριθμ. 100/27.6.96 έγγραφο του ΚΕ.Π.Υ.Ο. 

6. Το αριθμ. 112/15.7.96 έγγραφο του ΚΕ.Π.Υ.Ο. 

7. Το γεγονός ότι από τις διατάξεις της απόφασης αυτής 
προκαλείται δαπάνη για την αμοιβή των μελών της Ομά¬ 
δας Εργασίας, η οποία θα βαρύνει τις πιστώσεις του Προϋ¬ 
πολογισμού Εξόδων έτους 1996 του Υπουργείου Οικονο¬ 
μικών (ΚΑΕ 0515 Ειδ. φορ. 23110). 

8. Την αριθμ. 1031920/305/0006Α718.3.94 απόφαση 
του Υπουργού Οικονομικών περί μεταβίβασης εξουσίας 
να υπογράφει «Με εντολή Υπουργού» στο Γ ενικό Γ ραμμα- 

τέα του Υπουργείου Οικονομικών κ.λπ. (ΦΕΚ 185Β'), 
αποφασίζουμε: 

Α. Συστήνουμε στο Υπουργείο Οικονομικών Ομάδα Ερ¬ 
γασίας για την παρακολούθηση όλων των ενεργειών, σχε¬ 
τικά με το νέο κτίριο του ΚΕ.Π.Υ.Ο. 

Β. Συγκροτούμε την πιο πάνω Ομάδα Εργασίας και ορί¬ 
ζουμε τα μέλη της ως εξής: 

α) Κώστα Απόστολο, υπάλληλο με βαθμό Α', του κλάδου 
ΠΕ Μηχανικών, που υπηρετεί στην 31η Δ/νση ΚΕ.Π.Υ.Ο., 
ως Συντονιστή. 

β) Προκόπη Δημουλή, υπάλληλο με βαθμό Γ', του κλά¬ 
δου ΤΕ Τεχνολογικών Εφαρμογών, που υπηρετεί στην 
31η Δ/νση - ΚΕ.Π.Υ.Ο., ως μέλος. 

γ) Αθανασία Γεωργίου, υπάλληλο με βαθμό Β', του κλά¬ 
δου ΠΕ Εφοριακών, που υπηρετεί στη Δ/νση Διοικητικού 
(Δ1), ως μέλος. 

δ) Ευστράτιο Σταθόπουλο, εκπρόσωπο του Συλλόγου 
των υπαλλήλων ΚΕ.Π.Υ.Ο., ως μέλος. 

ε) Ειρήνη Εκίζανα, υπάλληλο με βαθμό Β', του κλάδου 
ΠΕ Μηχανικών, που υπηρετεί στην 31η Δ/νση - ΚΕ.- 
Π.Υ.Ο., ως μέλος. 

στ) Ευθαλία Εμμανουήλ, υπάλληλο με βαθμό Β', του 
κλάδου ΠΕ Πολιτικών Μηχανικών, που υπηρετεί στη Δ/ 
νση Οικονομικού (Δ5), ως μέλος. 

ζ) Δημήτριο Μάμμαλη, υπάλληλο με σύμβαση αορ. χρον. 
ιδ. δικαίου, του κλάδου ΠΕ Μηχανολόγων - Ηλεκτρολό¬ 
γων, που υπηρετεί στη Δ/νση Οικονομικού (Δ5), ως μέλος. 

Γ. Χρέη Γραμματέα της Ομάδας Εργασίας θα εκτελεί 
ένα από τα μέλη της Ομάδας Εργασίας που θα ορίσει ο Συ¬ 
ντονιστής αυτής. 

Δ. Έργο της Ομάδας Εργασίας είναι: 

- Η παρακολούθηση των ενεργειών και διαδικασιών 
ολοκλήρωσης του έργου του νέου κτιρίου στέγασης του 
ΚΕ.Π.Υ.Ο και μετεγκατάστασης σ' αυτό των Υπηρεσιών 
του και του εξοπλισμού τους. 

- Η διαπίστωση και ο έγκαιρος εντοπισμός τυχόν προ¬ 
βλημάτων και απαιτουμένων ενεργειών για την απρόσκο¬ 
πτη εκτέλεση του έργου αυτού, την ομαλή μετεγκατά¬ 
σταση των Υπηρεσιών του ΚΕ.Π.Υ.Ο., καθώςκαιτη σωστή 
ετοιμασία του κτιρίου για την εγκατάσταση του εξοπλι¬ 
σμού του ΤΑΧΙ8. 

- Η συνεργασία με την Κτηματική Εταιρεία του Δημο¬ 
σίου και τις άλλες αρμόδιες εμπλεκόμενες Διευθύνσεις 
και Υπηρεσίες του Υπουργείου για τα παραπάνω θέματα, 
με την ενημέρωσή τους με σχετικές εκθέσεις της για το 
στάδιο υλοποίησης του έργου και την εισήγηση σ' αυτές 
και την πολιτική ηγεσία του Υπουργείου, για τις απαραίτη¬ 
τες ενέργειες της αρμοδιότητάς τους, ή τη λήψη των ανα¬ 
γκαίων μέτρων, κατά περίπτωση. 

Ε. Η Ομάδα Εργασίας θα εργάζεται εντός και εκτός του 
κανονικού ωραρίου λειτουργίας των Δημοσίων Υπηρεσιών 
και θα τελειώσει το έργο της με την ολοκλήρωση και πα¬ 
ράδοση του νέου κτιρίου μετεγκατάστασης του ΚΕ.- 
Π.Υ.Ο. 

ΣΤ. Η δαπάνη για την αποζημίωση του Συντονιστή, των 
μελών και του Γ ραμματέα της Ομάδας Εργασίας θα καθο¬ 
ριστεί με άλλη απόφαση του Υπουργού Οικονομικών. 


Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 17 Ιουλίου 1996 

Με εντολή Υπουργού 
Η Γενική Γραμματέας 
ΧΡΥΣΟΥΛΑ ΧΑΡΙΣΙΟΥ 

-♦- 

Αριθ. ΣΤ5/23 (2) 

Μεταβίβαση αρμοδιοτήτων στον Ειδικό Γραμματέα του 
Διοικητικού Τομέα θεμάτων Ευρωπαϊκής Ένωσης και 
Κοινοτικού Πλαισίου Στήριξης του ΥΠΕΠΘ στους Προϊ¬ 
σταμένους των Δ/νσεων και των Τμημάτων αυτών ή 
στους νόμιμους αναπληρωτές τους. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του Π.Δ. 147/1976 (ΦΕΚ 56 Α') «περί του οργανι¬ 
σμού της Κεντρικής Υπηρεσίας του ΥΠΕΠΘ όπως τροπο¬ 
ποιήθηκε και ισχύει. 

β) Των άρθρων 25 και 28 του Ν. 1558/1985 (ΦΕΚ 137 
Α'). 

γ) Του άρθρου 11 του Ν. 1586/1986 (ΦΕΚ 37 Α'). 
δ) Των άρθρων 29 και 29Α' του Ν. 1558/1985 (ΦΕΚ 
137 Α'), όπως αυτό προστέθηκε με το άρθρο 27 του Ν. 
2081/1992 (ΦΕΚ 154 Α'). 

ε) Του άρθρου 2 παρ. 10 του Ν. 2233/94 (ΦΕΚ 141 Α'). 
στ) Της αριθμ. Η/7415/4.10.1994 (ΦΕΚ 755/Β/ 

7.10.1994) απόφασης του Υπουργού Εθνικής Παιδείας 
και θρησκευμάτων, με την οποία καθορίζεται η συγκρό¬ 
τηση και οι αρμοδιότητες της Δ/νσης Κοινοτικού Πλαισίου 
Στήριξης του ΥΠΕΠΘ. 

ζ) Της αριθμ. 269/27.10.1994 (ΦΕΚ 
827/Β/7.11.1994) απόφασης του Υπουργού Εθνικής 
Παιδείας και θρησκευμάτων περί σύστασης Ειδικού Λο¬ 
γαριασμού ΚΠΣ στο Υπουργείο Εθνικής Παιδείας και θρη¬ 
σκευμάτων. 

η) Της αριθμ. Φ.908/Η/1606/17.2.1995 (ΦΕΚ 112/Β/ 

20.2.1995) κοινής απόφασης των Υπουργών Εσωτερι¬ 
κών, Δημόσιας Διοίκησης και Αποκέντρωσης, Οικονομι¬ 
κών, και Εθνικής Παιδείας και θρησκευμάτων, συγκροτεί¬ 
ται Ενιαίος Διοικητικός Τομέας θεμάτων Ευρωπαϊκής 
Ένωσης, και Κοινοτικού Πλαισίου Στήριξης και συνιστάται 
θέση Ειδικού Γ ραμματέα, ο οποίος προΐσταται του τομέα 
αυτού. 

θ) Της αριθμ. Φ.908/Η/2442/27.3.1996 (ΦΕΚ 68Γ7 

28.3.1996) κοινής απόφασης του Πρωθυπουργού και του 
Υπουργού Εθνικής Παιδείας και θρησκευμάτων, με την 
οποία διορίζεται Ειδικός Γραμματέας στον Ενιαίο Διοικη¬ 
τικό Τομέα θεμάτων Ευρωπαϊκής Ένωσης και Κοινοτικού 
Πλαισίου Στήριξης του ΥΠΕΠΘ. 

2. Την ανάγκη να διασφαλιστεί η εύρυθμη και αποδοτική 
λειτουργία του Ενιαίου Διοικητικού Τομέα θεμάτων Ευρω¬ 
παϊκής Ένωσης και Κοινοτικού Πλαισίου Στήριξης του 
ΥΠΕΠΘ. 

3. Το γεγονός ότι από τις ρυθμίσεις της απόφασης αυ¬ 
τής δεν προκαλείται δαπάνη σε βάρος του τακτικού προϋ¬ 
πολογισμού, αποφασίζουμε: 

Στον Ειδικό Γραμματέα που προΐσταται των υπηρεσιών 

του Ενιαίου Διοικητικού Τομέα θεμάτων Ευρωπαϊκής 
Ένωσης και Κοινοτικού Πλαισίου Στήριξης του ΥΠΕΠΘ, 
στους Προϊσταμένους των Δ/νσεων και των Τμημάτων αυ¬ 
τών ή στους νομίμους αναπληρωτές τους, μεταβιβάζουμε 
την αρμοδιότητα έκδοσης κατά τις κείμενες διατάξεις 
αποφάσεων, πράξεων και κάθε είδους εγγράφων που 
αφορούν σε θέματα των Υπηρεσιών του Διοικητικού Το¬ 
μέα θεμάτων Ευρωπαϊκής Ένωσης και Κοινοτικού Πλαι¬ 
σίου Στήριξης, σύμφωνα με την αριθμ. Φ.908/Η/1606/ 
17.2.1995 (ΦΕΚ 112/Β/20.2.1995) απόφαση. Ειδικό¬ 
τερα, επί των θεμάτων του Κοινοτικού Πλαισίου Στήριξης, 
στον Ειδικό Γραμματέα μεταβιβάζεται αρμοδιότητα ως 
ακολούθως: 

1. Προκηρύξεις δημόσιων διαγωνισμών σχετικών με το 
Επιχειρησιακό Πρόγραμμα Εκπαίδευσης και Αρχικής 
Επαγγελματικής Κατάρτισης (ΕΠΕΑΕΚ), των οποίων το 
αντικείμενο δεν υπερβαίνει το ποσό των 20.000.000 δρχ. 

2. Αποφάσεις ανάθεσης μελετών και έργων στο πλαίσιο 
ή και για τις ανάγκες του ΕΠΕΑΕΚ, με τις οποίες ορίζονται 
οι φορείς που υλοποιούν προγράμματα του Β' ΚΠΣ και κα- 
τανέμονται οι πιστώσεις στους φορείς υλοποίησης των 
προγραμμάτων, των οποίων το αντικείμενο δεν υπερβαί¬ 
νει το ποσό των 6.000.000 δρχ. 

3. Αποφάσεις και εντολές πληρωμής που αφορούν δα¬ 
πάνες, εγκρίσεις, επιχορήγησεις, κατανομές χρηματοδο¬ 
τήσεων που έχουν ενταχθεί στο Επιχειρησιακό Πρό¬ 
γραμμα Εκπαίδευσης και Αρχικής Επαγγελματικής Κα¬ 
τάρτισης (ΕΠΕΑΕΚ), αποφάσεις κατοχύρωσης διαγωνι¬ 
σμών και συμβάσεις καθώς και κάθε σχετική με το ΕΠΕ¬ 
ΑΕΚ απόφαση. 

4. Προτάσεις κατάρτισης και τροποποίησης του Π.Δ.Ε., 
καθώς επίσης και προτάσεις χρηματοδότησης, των συλ¬ 
λογικών αποφάσεων του Π.Δ.Ε., κατά το σκέλος που 
αφορά στο ΕΠΕΑΕΚ. 

5. Εισηγήσεις για τη σύσταση Επιτροπών και ομάδων 
εργασίας και για την επιλογή εμπειρογνωμόνων που έχουν 
αντικείμενο τον επανασχεδιασμό, την εξειδίκευση των 
δράσεων, την αξιολόγηση των προτάσεων προς ένταξη και 
χρηματοδότηση από το Πρόγραμμα, την παρακολούθηση 
και αποτίμηση των δράσεων και κάθε άλλο θέμα που σχε¬ 
τίζεται με την εφαρμογή του ΕΠΕΑΕΚ. 

6. Τοποθέτηση και μετακίνηση υπαλλήλων των μονά¬ 
δων της Διεύθυνσης του Κ.Π.Σ. 

7. Αποφάσεις έγκρισης μετακίνησης στο εσωτερικό και 
εξωτερικό υπαλλήλων της Διεύθυνσης του Κ.Π.Σ. και εξω¬ 
τερικών συνεργατών και πράξεις έγκρισης μετακινήσεων 
εκτός έδρας με δικαίωμα αποζημίωσης των υπαλλήλων. 

8. Αποφάσεις προμήθειας εξοπλισμού και αναλωσίμων 
για τις ανάγκες της Διεύθυνσης του Κ.Π.Σ. 

9. Άδειες των προϊσταμένων του προσωπικού της Διεύ¬ 
θυνσης του Κ.Π.Σ. 

10. Συγκρότηση συνεργείων υπερωριακής εργασίας και 
εργασίας κατά τις Κυριακές και εξαιρέσιμους και βεβαιώ¬ 
σεις για την πραγματοποίηση υπερωριακής εργασίας του 
προσωπικού της Διεύθυνσης του ΕΠΕΑΕΚ, εντός του 
ορίου υπερωριών που το Υπουργείο Οικονομικών εγκρίνει 
για τους υπαλλήλους του Υπουργείου Εθνικής Παιδείας 
και θρησκευμάτων. 

11. Κάθε άλλο θέμα που υπάγεται στην αρμοδιότητα 
της Δ/νσης Κοινοτικού Πλαισίου Στήριξης, σύμφωνα με 
την αριθμ. Η/7415/4.10.1994 (ΦΕΚ 755/Β/7.10.1994) 


απόφαση του Υπουργού Εθνικής Παιδείας και θρησκευ¬ 
μάτων. 

Από τις αρμοδιότητες που ανατίθενται με την απόφαση 
αυτή στον Ειδικό Γραμματέα επιφυλάσσονται στην αρμο¬ 
διότητα του Υπουργού Εθνικής Παιδείας και θρησκευμά¬ 
των τα θέματα που αναφέρονται: 

1. Στις προκηρύξεις δημόσιων διαγωνισμών σχετικών με 
το ΕΠΕΑΕΚ, των οποίων το αντικείμενο υπερβαίνει το 
ποσό των 20.000.000 δρχ. 

2. Σε αποφάσεις ανάθεσης μελετών και έργων στο 
πλαίσιο ή και για τις ανάγκες του ΕΠΕΑΕΚ, με τις οποίες 
ορίζονται οι φορείς που υλοποιούν προγράμματα του Β' 
ΚΠΣ και κατανέμονται οι πιστώσεις στους φορείς υλοποί¬ 
ησης των προγραμμάτων, των οποίων το αντικείμενο 
υπερβαίνει το ποσό των 6.000.000 δρχ. 

3. Στην αναθεώρηση του προϋπολογισμού του 2ου 
ΚΠΣ. 

4. Στη σύσταση Επιτροπών και ομάδων εργασίας και 
στην επιλογή εμπειρογνωμόνων που έχουν αντικείμενο 
τον επανασχεδιασμό, την εξειδίκευση των δράσεων, την 
αξιολόγηση των προτάσεων προς ένταξη και χρηματοδό¬ 
τηση από το Πρόγραμμα, την παρακολούθηση και αποτί¬ 
μηση των δράσεων και κάθε άλλο θέμα που σχετίζεται με 
την εφαρμογή του ΕΠΕΑΕΚ. 

5. Σε απαντήσεις σε ερωτήσεις βουλευτών που σχετίζο¬ 
νται με θέματα του ΕΠΕΑΕΚ. 

6. Σε ερωτήματα προς το Νομικό Σύμβουλο της υπηρε¬ 
σίας, για θέματα σχετιζόμενα με την εφαρμογή του ΕΠΕ¬ 
ΑΕΚ. 

7. Στην εποπτεία του Ειδικού Λογαριασμού ΚΠΣ. 

Ο Ειδικός Γραμματέας Κ.Π.Σ. προεδρεύει της Επιτρο¬ 
πής Παρακολούθησης του ΕΠΕΑΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουλίου 1996 

Ο ΥΠΟΥΡΓΟΣ 

ΓΙΩΡΓΟΣ Α. ΠΑΠΑΝΔΡΕΟΥ 
-♦- 

Αριθ. 77395 (3) 

Σύσταση ειδικής νομοπαρασκευαστικής επιτροπής στο 

Υπουργείο Δικαιοσύνης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

α) Τις διατάξεις του Ν.Δ. 908/71 όπως τροποποιήθηκε 
μεταγενέστερα και της παρ. 6β του άρθρου 5 του Ν. 
2408/96 και β) το γεγονός ότι από τις διατάξεις της από¬ 
φασης αυτής προκαλείται δαπάνη εις βάρος του προϋπο¬ 
λογισμού του ΤΑΧΔΙΚ η οποία δεν είναι δυνατόν να προ- 
βλεφθεί, αποφασίζουμε: 

Συνιστούμε ειδική νομοπαρασκευαστική επιτροπή για 
τη μελέτη των ζητημάτων τα οποία θα προκύψουν από την 
ενσωμάτωση στην ελληνική έννομη τάξη των αποφάσεων 
του Συμβουλίου Ασφαλείας των Ηνωμένων Εθνών με τις 
οποίες συνεστήθαν δύο Διεθνή Ποινικά Δικαστήρια για την 
εκδίκαση των παραβιάσεων του διεθνούς ανθρωπιστικού 
δικαίου που διεπράχθησαν στο έδαφος της πρώην Γιου- 
γκοσλαβίας και της Ρουάντα και την κατάρτιση του σχετι¬ 
κού σχεδίου νόμου. 

Η ανωτέρω ειδική νομοπαρασκευαστική επιτροπή απο- 
τελείται από τους: 

1) Χρήστο Μυλωνόπουλο, Καθηγητή Παν/μ'ιου Αθηνών, 
ως Πρόεδρο. 

2) Ιωάννη Γαβρϊλη, Εισαγγελέα Εφετών Αθηνών. 

3) Άννα Ζαΐρη, Εισαγγελέα Πρωτοδικών. 

4) Μαρία Φαρμάκη, Προϊσταμένη Διεύθυνσης στο 
Υπουργείο Δικαιοσύνης. 

5) Φ. Δασκαλοπούλου - Λιβαδά, ειδικό Νομικό Σύμ¬ 
βουλο Β' Υπουργείου Εξωτερικών (Ε.Ν.Υ.), ως μέλη. 

Χρέη γραμματέα της επιτροπής θα εκτελεί η Εύα 
Μπουντουρά, υπάλληλος του Υπουργείου Δικαιοσύνης. 

Η επιτροπή οφείλει να περατώσει το έργο της μέχρι 
31.10.96. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιουλίου 1996 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

-♦- 

Αριθ. 20905 (4) 

Τροποποίηση και συμπλήρωση της υπ’ αριθ. 31189/ 

31.7.1992, υπουργικής απόφασης «Εγγραφές - με¬ 
τεγγραφές αμειβομένων αθλητών καλαθοσφαίρισης». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Α.Ν. 397/1968 «περί επανασυστάσεων της Γενι¬ 
κής Γραμματείας Αθλητισμού και των αρμοδιοτήτων αυ¬ 
τής». 

β. Του Ν. 1558/17.7.85 «Κυβέρνηση και Κυβερνητικά 
Όργανα». 

2. Την αριθ. ΥΠ.ΠΟ./ΓΝΟΣ/4561 /26.1.1996 (ΦΕΚ 59/ 
Β/29.1.1996 Απόφαση του Υπουργού Πολιτισμού, «Ανά¬ 
θεση αρμοδιοτήτων στο Υφυπουργό Πολιτισμού». 

3. Τις διατάξεις των άρθρων 21, 61, 64 και 72 του Ν. 
1958/1991 «Τμήματα Αμειβομένων Αθλητών - Αθλητικές 
Ανώνυμες Εταιρείες και άλλες διατάξεις». 

4. Τις διατάξεις του Κοινοτικού Δικαίου περί ελεύθερης 
διακίνησης των εργαζομένων, καθώς και την απόφαση του 
Ευρωπαϊκού Δικαστηρίου στην Υπόθεση 0-415/93, (Από¬ 
φαση Β08ΜΑΝ). 

5. Το από 12.7.1996 έγγραφο της Ε.Ο.Κ. και τα αριθ. 
403/15.7.1996 και 3999/9.7.1996 έγγραφα της Ε.Σ.Α.Κ. 
και του Π.Σ.Α.Κ., που περιέχουν τις προτάσεις τους, για 
την τροποποίηση της υπ’ αριθ. 31189/31.7.1992 Υ.Α., 
όπως ισχύει σήμερα. 

Επιλύοντας τις σημειωθείσες μεταξύ των ανωτέρω εν¬ 
διαφερομένων μερών διαφωνίες, αποφασίζουμε: 

Το άρθρο 2 της αριθ. 31189/31.7.1992 Υ.Α. (ΦΕΚ 
500/Β/4.8.1992) και το άρθρο 9 αυτής όπως ισχύει, αντι¬ 
καθίσταται ως ακολούθως: 

«Άρθρο 2 

Κατηγορίες - Αριθμός Αθλητών Σωματείων που διατη¬ 
ρούν Τ.Α.Κ. 

1. Κάθε Σωματείο Α1 Εθνικής Κατηγορίας που διατηρεί 
Τ.Α.Κ. μπορεί να έχει στη δύναμή του, κατά ανώτατο όριο 
16 αθλητές, που προέρχονται από τις εξής κατηγορίες: 

α. κατηγορία αμειβομένων αθλητών Ελληνικής από τη 
γέννησή τους υπηκοότητας οι οποίοι έχουν το δικαίωμα 
συμμετοχής στις Εθνικές Ομάδες. 


β. Κατηγορία αλλοδαπών αμειβομένων αθλητών υπη¬ 
κόων χωρών - μελών της Ευρωπαϊκής Ένωσης (Ε.Ε.). 

γ. Κατηγορία αλλοδαπών αμειβομένων αθλητών που 
προέρχονται από χώρες εκτός της Ευρωπαϊκής Ένω¬ 
σης. 

δ. Κατηγορία αθλητών που απέκτησαν ή πρόκειται να 
αποκτήσουν το δικαίωμα συμμετοχής στην Εθνική Ομάδα, 
σύμφωνα με τους κανόνες και τις αποφάσεις της Διε¬ 
θνούς Ομοσπονδίας (ΡΙΒΑ) περί αλλαγής αθλητικής Εθνι¬ 
κότητας. 

ε. Κατηγορία ερασιτεχνών Ελληνικής από τη γέννησή 
τους υπηκοότητας, μέχρι είκοσι ενός (21) ετών συμπλη¬ 
ρωμένων, οι οποίοι έχουν το δικαίωμα να αγωνίζονται στις 
Εθνικές Ομάδες της χώρας. 

2. Ο αριθμός των αθλητών των παραπάνω κατηγοριών 
που μπορεί να έχει Σωματείο Α1 Εθνικής Κατηγορίας το 
οποίο διατηρεί Τ.Α.Κ. έχει ως εξής: 

α. Αθλητές των α' και β' κατηγοριών (Ελληνικής υπηκοό¬ 
τητας και αλλοδαποί υπήκοοι χωρών μελών της Ευρωπαϊ¬ 
κής Ένωσης), απεριορίστως και μέχρι του ανώτατου 
ορίου. 

β. Αθλητές της γ’ κατηγορίας (αλλοδαποί από χώρες 
εκτός της Ευρωπαϊκής Ένωσης) μέχρι δύο (2). 

γ. Αθλητές της δ' κατηγορίας απεριορίστως και μέχρι 
του ανωτάτου ορίου. 

Από 1.9.1997 τα Σωματεία που διατηρούν Τ.Α.Κ. έχουν 
το δικαίωμα από την κατηγορία αυτή να έχουν μόνον έναν 
(1) αθλητή. 

δ. Αθλητές της ε' κατηγορίας (ερασιτέχνες) μέχρι τέσ¬ 
σερις (4). 

3. Κάθε Σωματείο Α2 Εθνικής Κατηγορίας μπορεί να 
έχει στη δύναμή του αθλητές μόνο των α', β' και ε' κατηγο¬ 
ριών, εφαρμοζομένων κατά τα λοιπά των παραγράφων 1 
και 2 του παρόντος. 

4. Έλληνας αθλητής που αγωνίζεται σε ομάδα του εξω¬ 
τερικού, του ο οποίου για οποιοδήποτε λόγο λύεται το 
συμβόλαιο, μπορεί να μετεγγραφεί σε Ελληνική Ομάδα 
την επομένη, μετά τη λύση του συμβολαίου του, μετεγ- 
γραφική περίοδο. 

Άρθρο 9 

Μεταβατική διάταξη 

Ειδικά για την αγωνιστική περίοδο 1996 - 97, οι σχετι¬ 
κές εγγραφές, μετεγγραφές κ.λπ., θα πραγματοποιηθούν 
και τις παρακάτω ημερομηνίες: 

α. Περίοδος μετεγγραφών 26 Ιουλίου έως 12 Αυγού- 
στου 1996. 

β. Κατάθεση κατάστασης αθλουμένων 13 έως 21 Αυ- 
γούστου. 

γ. Υπογραφή συμβολαίων αθλουμένων 13 έως 21 Αυ- 
γούστου». 

Ακροτελεύτια διάταξη 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού της Γ ενικής Γ ραμ¬ 
ματείας Αθλητισμού. 

Η απόφαση αυτή να δημοσιευθε'ι στην Εφημερίδα της 
Κυβερνήσεως. 

Αθήνα, 17 Ιουλίου 1996 

Ο ΥΦΥΠΟΥΡΓΟΣ 

ΑΝΔΡΕΑΣ Αθ. ΦΟΥΡΑΣ 
-♦- 

Αριθ. 20904 (5) 

Τροποποίηση και συμπλήρωση της Υ.Α. 37495/7.11.91 

«Σχέσεις Σωματείων και αμειβομένων καλαθοσφαιρι¬ 
στών». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Α.Ν. 397/68 «Περί επανασυστάσεως της Γενι¬ 
κής Γραμματείας Αθλητισμού και των αρμοδιοτήτων αυ¬ 
τής». 

β. Του άρθρου 21 του Ν. 1958/91 «Τμήματα Αμειβομέ- 
νων Αθλητών - Αθλητικές Ανώνυμες Εταιρείες και άλλες 
διατάξεις». 

γ. Του Ν. 1558/17.7.85 «Κυβέρνηση και Κυβερνητικά 
Όργανα». 

2. Την υπ’ αριθμ. ΥΠΠΟ/ΓΝΟΣ/4561/26.1.96 (ΦΕΚ 
59/β/29.1.96) απόφαση του Υπουργού Πολιτισμού «Ανά¬ 
θεση αρμοδιοτήτων στον Υφυπουργό Πολιτισμού». 

3. Τις διατάξεις του Κοινοτικού Δικαίου περί ελεύθερης 
διακίνησης των εργαζομένων καθώς και την απόφαση του 
Ευρωπαϊκού Δικαστηρίου στην υπόθεση 0-415/93 (από¬ 
φαση Β05ΜΑΝ). 

4. Το από 12.7.1996 έγγραφο της Ε.Ο.Κ. και τα υπ’ 
αριθμ. πρωτ. 403/15.7.1996 και 399/9.7.1996 έγγραφα 
της Ε.Σ.Α.Κ. και του Π.Σ.Α.Κ., που περιέχουν τις προτά¬ 
σεις τους, για την τροποποίηση της υπ’ αριθμ. 37495/ 
7.11.1991 Υ.Α., όπως ισχύει σήμερα. 

Επιλύοντας τις σημειωθείσες μεταξύ των ανωτέρω εν¬ 
διαφερομένων μελών διαφωνίες, αποφασίζουμε: 

1. Το άρθρο 5 της Υ.Α. 37495/7.11.91 αντικαθίσταται 
ως ακολούθως: 

« Αρθρο 5 

Χρονική διάρκεια του συμβολαίου 

α. Με την επιφύλαξη των διατάξεων των επομένων πα¬ 
ραγράφων, η χρονική διάρκεια του συμβολαίου καθορίζε¬ 
ται ελεύθερα από τα συμβαλλόμενα μέρη. 

β. Το πρώτο (αρχικό) συμβόλαιο ερασιτέχνη καλαθο¬ 
σφαιριστή ανεξαρτήτως προέλευσης (είτε προέρχεται δη¬ 
λαδή από το ίδιο Σωματείο είτε από άλλο με μετεγγραφή), 
είναι διάρκειας τουλάχιστον ενός (1) έτους και μέχρι τέσ¬ 
σερα (4) έτη κατ’ ανώτατο όριο. 

γ. Συμβόλαια που συνάπτουν οι αμειβόμενοι καλαθο¬ 
σφαιριστές με οποιοδήποτε Σωματείο είναι σε κάθε περί¬ 
πτωση διάρκειας τουλάχιστον ενός (1) έτους και μέχρι τρία 
(3) έτη κατ’ ανώτατο όριο. 

δ. Οι ερασιτέχνες αθλητές ηλικίας είκοσι ενός (21) ετών 
έχουν υποχρέωση να υπογράφουν το κατά τη περίπτωση β 
του παρόντος άρθρου αρχικό συμβόλαιο με το σωματείοο 
στο οποίο ανήκουν, εφόσον αυτό το επιθυμεί. Στην περί¬ 
πτωση που το σωματείο δεν υπογράψει ένα τέτοιο συμβό¬ 
λαιο, ο καλαθοσφαιριστής καθίσταται ελεύθερος να εγ- 
γραφείο ως αμειβόμενος σε άλλο σωματείο». 


2. Στο άρθρο 7 της υπ’ αρ. 37495/7.11.91 Υ.Α. «Σχέ¬ 
σεις Σωματείων και Αμειβομένων Καλαθοσφαιριστιών» 
όπως ισχύει σήμερα, προστίθεται τέταρτη παράγραφος, 
που έχει ως εξής: 

«4. Για τα συμβόλαια μεταξύ αμειβομένων αθλητών και 
σωματείων που υπογράφονται από την μετεγγραφική πε¬ 
ρίοδο του έτους 1996 και εφεξής, η διαδικασία προσφο¬ 
ράς - αντιπροσφοράς των παραγράφων 2 και 3 του παρό¬ 
ντος άρθρου καταργείται και οι αθλητές καθίστανται ελεύ¬ 
θεροι με τη λήξη των συμβολαίων τους». 

3. Το άρθρο 6 της Υ.Α. 37495/7.11.91 καταργείται. 

Μεταβατική Διάταξη 

Συμβόλαια αθλητών που έχουν επικυρωθεί από τα αρ¬ 
μόδια όργανα, μέχρι και τη λήξη των πρωταθλημάτων πε¬ 
ριόδου 1995-1996, εξακολουθούν να διέπονται από τις 
διατάξεις που ίσχυαν, κατά το χρόνο επικύρωσής τους. 

Ακροτελεύτια διάταξη 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού της Γ ενικής Γ ραμ¬ 
ματείας Αθλητισμού. 

Η απόφαση αυτή να δημοσιευθε'ι στην Εφημερίδα της 
Κυβερνήσεως. 

Αθήνα, 17 Ιουλίου 1996 

Ο ΥΦΥΠΟΥΡΓΟΣ 

ΑΝΔΡΕΑΣ Αθ. ΦΟΥΡΑΣ 
-♦- 

Αριθ. 20906 (6) 

Τροποποίηση και συμπλήρωση της υπ’ αριθ. 30403/ 
24.7.1992 υπουργικής απόφασης «Καθορισμός κατη¬ 
γοριών και αριθμός κατά κατηγορία αμειβομένων αθλη¬ 
τών πετοσφαίρισης, όροι εγγραφών και μετεγγραφών 
αποδεσμεύσεων, χρόνος διενέργειας τους, διαδικασία 
και αρμόδια για την έγκριση αυτών όργανα». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Α.Ν. 397/68 «Περί επανασυστάσεως της Γενι¬ 
κής Γ ραμματείας Αθλητισμού και των αρμοδιοτήτων αυ¬ 
τής». 

β. Του Ν. 1558/17.7.85 «Κυβέρνηση και Κυβερνητικά 
Όργανα». 

2. Την υπ’ αριθμ. ΥΠΠΟ/ΓΝΟΣ/4561/26.1.96 (ΦΕΚ 
59/Β/29.1.96) απόφαση του Υπουργού Πολιτισμού «Ανά¬ 
θεση αρμοδιοτήτων στον Υφυπουργό Πολιτισμού». 

3. Τις διατάξεις των άρθρων 21, 61, 64 και 72 του Ν. 
1958/91 «Τμήματα Αμειβομένων Αθλητών - Αθλητικές 
ανώνυμες εταιρείες και άλλες διατάξεις». 

4. Τις διατάξεις του Κοινοτικού Δικαίου περί ελεύθερης 
διακίνησης των εργαζομένων καθώς και την απόφαση του 
Ευρωπαϊκού Δικαστηρίου στην υπόθεση 0-415/93 (από¬ 
φαση Β03ΜΑΝ). 

5. Τα με αριθμ. πρωτ. 2514/20.6.96 και 2633/27.6.96 
έγγραφα της Ε.Ο.Π.Ε. που περιέχουν τις προτάσεις της, 
καθώς και τις προτάσεις των εκπροσώπων των Σωματείων 
και του ΠΑ.Σ.Α.Π. για την τροποποίηση της Υ.Α. 30403/ 
24.7.92, όπως ισχύει σήμερα. 

Επιλύοντας τις σημειωθείσες μεταξύ των ανωτέρω εν¬ 
διαφερομένων μελών διαφωνίες, αποφασίζουμε: 

Το άρθρο 1 της υπ’ αριθ. 30403/24.7.1992 (ΦΕΚ 518/ 
Β/10.8.1992) υπουργικής απόφασης αντικαθίσταται ως 
ακολούθως: 

Άρθρο 2 

Κατηγορίες - αριθμός αθλητών Σωματείων 
που διατηρούν Τ.Α.Π. 

1. Κάθε σωματείο Α1 εθνικής κατηγορίας που διατηρεί 
Τ.Α.Π. μπορεί να έχει στη δύναμή του, κατά ανώτατο όριο 
20 αθλητές, που προέρχονται από τις εξής κατηγορίες: 

α) Κατηγορία αμειβομένων αθλητών Ελληνικής, από τη 
γέννησή τους, υπηκοότητας οι οποίοι έχουν το δικαίωμα 
να αγωνίζονται στις Εθνικές ομάδες της χώρας. 

β) Κατηγορία αλλοδαπών αμειβομένων αθλητών, υπη¬ 
κόων χωρών - μελών της Ευρωπαϊκής Ένωσης (Ε.Ε.). 

γ) Κατηγορία αλλοδαπών αμειβομένων αθλητών που 
προέρχονται από χώρες εκτός της Ευρωπαϊκής Ένω¬ 
σης. 

δ) Κατηγορία ομογενών Ελληνική από πολιτογράφηση 
υπηκοότητας, οι οποίοι δεν έχουν κώλυμα να αγωνιστούν 
στι Εθνικές ομάδες της χώρας. 

ε) Κατηγορία ερασιτεχνών, Ελληνικής από τη γέννησή 
τους υπηκοότητας, μέχρι είκοσι ενός (21) ετών συμπλη¬ 
ρωμένων, οι οποίοι έχουν το δικαίωμα να αγωνίζονται στις 
Εθνικές ομάδες της χώρας. 

2. Ο αριθμός των αθλητών των παραπάνω κατηγοριών 
που μπορεί να έχει Σωματείο Α1 εθνικής κατηγορίας το 
οποίο διατηρεί Τ.Α.Π. έχει ως εξής: 

α. Αθλητές της α’ κατηγορίας, απεριορίστως και μέχρι 
του ανώτατου ορίου. 

β. Αθλητές της β' κατηγορίας (αλλοδαποί υπήκοοι χω¬ 
ρών - μελών της Ε.Ε.), απεριορίστως και μέχρι του ανώτα¬ 
του ορίου. 

γ. Αθλητές της γ' κατηγορίας (αλλοδαποί από χώρες 
εκτός της Ε.Ε.) μέχρι δύο (2). Ο αριθμός αυτός των αθλη¬ 
τών της κατηγορίας αυτής συναρτάται άμεσα με τον 
αριθμό των αθλητών της προηγούμενης κατηγορίας, ως 
ακολούθως: 

Σωματείο που έχει δύο ή περισσότερους αθλητές από 
χώρες της Ε.Ε., δεν δικαιούται να διατηρεί στην δύναμή 
του κανέναν αθλητή από χώρα εκτός Ε.Ε. Εάν έχει έναν ή 
κανένα αθλη τή από χώρες τη ς Ε. Ε., έχει τη δ υ νατότη τα να 
αποκτά αντίστοιχα έναν ή δύο αθλητές από χώρες εκτός 
Ε.Ε. 

δ. Αθλητές της δ' κατηγορίας (ομογενείς) μέχρι δύο (2). 

ε. Αθλητές της ε' κατηγορίας (ερασιτέχνες) μέχρι τέσ¬ 
σερις (4). 

3. Κάθε σωματείο Α2 εθνικής κατηγορίας που διατηρεί 
Τ.Α.Π. μπορεί να έχει στη δύναμή του αθλητές μόνο των 
α', β', δ' και ε' κατηγοριών, εφαρμοζομένων κατά τα λοιπά 
των παραγράφων 1 και 2 του παρόντος. 

4. Ερασιτέχνης αθλητής - αθλήτρια, που γίνεται επαγ- 
γελματίας για πρώτη φορά σε χώρα της Ε.Ε. εκτός Ελλά¬ 
δας, σε περίπτωση που επιστρέφει στην Ελλάδα, μέσα σε 
χρονικό διάστημα δύο (2) ετών από την κτήση της ιδιότη¬ 
τας του επαγγελματία, εντάσσεται στο Σωματείο στο 
οποίο αγωνιζόταν πριν από την κτήση της ιδιότητας του 
επαγγελματία. 

5. Έλληνας αθλητής που αγωνίζεται σε ομάδα του εξω¬ 
τερικού, του οποίου για οποιοδήποτε λόγο λύεται το συμ¬ 
βόλαιο μπορεί να μετεγγραφεί σε Ελληνική ομάδα την 


επόμενη, μετά τη λύση του συμβολαίου του, μετεγγρα- 
φική περίοδο. 

Ακροτελεύτια διάταξη 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού της Γ ενικής Γ ραμ- 
ματείας Αθλητισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουλίου 1996 

Ο ΥΦΥΠΟΥΡΓΟΣ 

ΑΝΔΡΕΑΣ. Αθ. ΦΟΥΡΑΣ 
-♦- 

Αριθ. 20907 (7) 

Τροποποίηση και συμπλήρωση της Υ.Α. 

41117/29.11.1991 «Σχέσεις Σωματείων και αμειβομέ- 

νων πετοσφαιριστών». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Α.Ν. 397/68 «Περί επανασυστάσεως της Γενικής 
Γραμματείας Αθλητισμού» και των αρμοδιοτήτων αυτής. 

β. Του άρθρου 21 του Ν. 1958/91 «Τμήματα Αμειβομέ- 
νων Αθλητών - Αθλητικές Ανώνυμες Εταιρείες και άλλες 
διατάξεις». 

γ. Του Ν. 1558/17.7.85 «Κυβέρνηση και Κυβερνητικά 
όργανα». 

2. Την υπ’ αριθ. ΥΠΠΟ/ΓΝΟΣ/4561/26.1.96 (ΦΕΚ 59/ 
β/29.1.96) Απόφαση του Υπουργού Πολιτισμού «Ανάθεση 
αρμοδιοτήτων στον Υφυπουργό Πολιτισμού». 

3. Τις διατάξεις του Κοινοτικού Δικαίου περί ελεύθερης 
διακίνησης των εργαζομένων καθώς και την απόφαση του 
Ευρωπαϊκού Δικαστηρίου στην υπόθεση 0-415/93 (από¬ 
φαση Β05ΜΑΝ). 

4. Τα με αριθ. πρωτ. 2514/20.6.96 και 2633/27.6.96 
έγγραφα της Ε.Ο.ΠΕ. που περιέχουν τις προτάσεις της, 
καθώς και τις προτάσεις των εκπροσώπων των Σωματείων 
και του ΠΑΣΑΠ για την τροποποίηση της υπ’ αριθ. 41117/ 
29.11.1991 Υ.Α., όπως ισχύει σήμερα. 

Επιλύοντας τις σημειωθείσες μεταξύ των ενδιαφερομέ¬ 
νων μελών διαφωνίες, αποφασίζουμε: 

1. Το άρθρο 5 της Υ.Α. 41117/29.11.1991 αντικαθί¬ 
σταται ως ακολούθως: 

Άρθρο 5 

Χρονική διάρκεια του συμβολαίου 

α. Με την επιφύλαξη των διατάξεων των επομένων πα¬ 
ραγράφων, η χρονική διάρκεια του συμβολαίου καθορίζε¬ 
ται ελεύθερα από τα συμβαλλόμενα μέρη. 

β. Το πρώτο (αρχικό) συμβόλαιο ερασιτέχνη πετοσφαι- 
ριστή, ανεξαρτήτως προέλευσης (είτε προέρχεται δηλαδή 
από το ίδιο σωματείο είτε από άλλο με μετεγγραφή), είναι 
διάρκειας τουλάχιστον ένδεκα (11) μηνών και μέχρι τέσ¬ 
σερα (4) έτη κατ’ ανώτατο όριο. 

γ. Συμβόλαια που συνάπτουν οι αμειβόμενοι πετοσφα- 
ριστές με οποιοδήποτε Σωματείο είναι σε κάθε περί¬ 
πτωση διάρκειας τουλάχιστον ένδεκα (11) μηνών μέχρι 
τρία (3) έτη κατ’ ανώτατο όριο. 

δ. Οι ερασιτέχνες αθλητές ηλικίες είκοσι ενός (21) ετών 
έχουν υποχρέωση να υπογράφουν κατά τη περίπτωση β 
του παρόντος άρθρου αρχικό συμβόλαιο με το σωματείο 
στο οποίο ανήκουν, εφόσον αυτό το επιθυμεί. Στη περί¬ 
πτωση που το σωματείο δεν υπογράψει ένα τέτοιο συμβό¬ 
λαιο, ο πετοσφαιριστής καθίσταται ελεύθερος να εγγρά¬ 
φει ως αμειβόμενος σε άλλο σωματείο». 

2. Στο άρθρο 7 της 41117/29.11.1991 Υ.Α. «Σχέσεις 
Σωματείων και Αμειβομένων Πετοσφαριστών» όπως 
ισχύει σήμερα, προστίθεται τέταρτη παράγραφος, που 
έχει ως εξής: 

« Για τα συμβόλαια μεταξύ αμειβομένων αθλητών και 
σωματείων που υπογράφονται από την μετεγγραφική πε¬ 
ρίοδο του έτους 1996 και εφεξής, η διαδικασία προσφο¬ 
ράς - αντιπροσφοράς των παραγράφων 2 και 3 του παρό¬ 
ντος άρθρου καταργείται και οι αθλητές καθίστανται ελεύ¬ 
θεροι με τη λήξη των συμβολαίων τους». 

3. Το άρθρο 6 της Υ.Α. 41117/29.11.1991 καταργεί- 
ται. 

Μεταβατική διάταξη 

Συμβόλαια αθλητών που έχουν επικυρωθεί από τα αρ¬ 
μόδια όργανα, μέχρι και τη λήξη των πρωταθλημάτων της 
περιόδου 1995 - 1996, εξακολουθούν να διέπονται από 
τις διατάξεις που ίσχυαν, κατά το χρόνο επικύρωσής τους. 

Ακροτελεύτια διάταξη 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού της Γενικής Γραμ- 
ματείας Αθλητισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουλίου 1996 

Ο ΥΦΥΠΟΥΡΓΟΣ 

ΑΝΔΡΕΑΣ. Αθ. ΦΟΥΡΑΣ 
- 4 - 

Αριθ. 213/96 (8) 

Τέλη πρόσβασης μέσω του επιλεγόμενου τηλεφωνικού δι¬ 
κτύου στο δίκτο ΗΕΙ_1_Α3ΡΑΟ. 

ΤΟ Δ.Σ. ΤΟΥ ΟΤΕ 

(Συνεδρίαση 2464/16.7.1996, θέμα 11) 

Αφού έλαβε υπόψη: 

α. Την εισήγηση του Διευθύνονται Συμβούλου. 

β. Τη 213/1884/4.7.96 εισήγηση του Τομέα Τιμολογια¬ 
κών Μελετών. 

γ. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋπο¬ 
λογισμού. 

δ. Τις διατυπωθείσες κατά τη συζήτηση του θέματος 
απόψεις, αποφάσισε, ενέκρινε: 

1. Την προσθήκη εδαφίου δ στην παρ. 1.2 του Κεφ. Ε 
της απόφασης που πάρθηκε στην 2457/4.6.96 (Θ.4) συ¬ 
νεδρίασή του (Φ.Ε.Κ. 467 τ. Β' της 20.6.96) με αντίστοιχη 
αναρίθμηση των παραγράφων δ και ε σε ε και στ ως εξής: 
«δ. Τέλη Επικοινωνίας για πρόσβαση σε Τράπεζες Πληρο¬ 
φοριών, οι οποίες πληρούν τα κριτήρια που εκάστοτε θέ¬ 
τει η Δ/νση Τηλεπληροφορικής ανά πρώτο λεπτά 10 δρχ.» 

2. Τη δημοσίευση της παρούσας απόφασης στην Εφη¬ 
μερίδα της Κυβερνήσεως. 

Ο Γραμματέας του Δ.Σ. 

Α. ΠΛΑΤΗΣ 

ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 ♦ ΑΘΗΝΑ 104 32 * ΤΕΙ ΕΧ 223211 ΥΡΕΤ ΟΡ . ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 


Σολωμού 51 


ΠΩΛΗΣΗΣ Φ.Ε.Κ. 



Πληροφορίες δημοσιευμάτων Α.Ε.-Ε.Π.Ε. 

5225761 

ΘΕΣΣΑΛΟΝΙΚΗ 

(031) 

423955 

5230841 

25ης Μαρτίου 21 Τ.Κ. 541 00 


423956 

Πληροφορίες δημοσιευμάτων λοιπών ΦΕΚ 

5225713 

ΠΕΙΡΑΙΑΣ 


4136402 

5249547 

Νικήτα 6-8 Τ.Κ. 185 31 


4171307 

Πώληση Φ.Ε.Κ. 

5239762 

ΠΑΤΡΑ 

(061) 

271249 

Φωτοαντίγραφα παλαιών Φ.Ε.Κ. 

5248141 

Κορίνθου 327 Τ.Κ. 262 23 


224581 

Βιβλιοθήκη παλαιών Φ.Ε.Κ. 

5248188 

ΙΩΑΝΝΙΝΑ 



Οδηγίες για δημοσιεύματα Α.Ε.-Ε.Π.Ε. 

5248785 

Διοικητήριο Τ.Κ. 454 44 

(0651) 

21901 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 

(0531) 

22637 

αποστολή Φ.Ε.Κ. με πληρωμή μέσω Δ.Ο.Υ. 

5248320 

Δημοκρατίας 1 Τ.Κ. 691 00 


26522 


ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Απο 16 σελίδες και άνω προσαύξηση 100 δρχ. αναβσέλιδο ή μέρος αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κτλ.) 

30.000 δρχ. 

1.500 δρχ. 

Β' (Υπουργικές αποφάσεις κτλ.) 

50.000 · 

2.500 » 

Γ (Διορισμοί, απολύσεις κτλ. Δημ. Υπαλλήλων) 

10.000 » 

500 > 

Δ' (Απαλλοτριώσεις, πολεοδομία κτλ.) 

50.000 » 

2.500 » 

Αναπτυξιακών Πράξεων (Τ.Α.Π.Σ.) 

25.000 . 

1.250 - 

Ν.Π.Δ.Δ. (Διορισμοί κτλ. προσωπικού ΝΠΔΔ) 

10.000 . 

500 » * 

Παράρτημα (Πίνακες επιτυχόντων διαγωνισμών) 

5.000 · 

250 · 

Δελτίο Βιομηχανικής Ιδιοκτησίας (Δ.Ε.Β.Ι.) 

- 10.000 · 

500 · 

Ανωτάτου Ειδικού Δικαστηρίου (Α.Ε.Δ.) 

3.000 « 

150 · 

Ανωνύμων Εταιρειών & Ε.Π.Ε. 

150.000 · 

7.500 - 

Προκηρύξεων Α.Σ.Ε.Π. 

10.000 . 

500 ■ 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 - 

6.000 ■ 


* Οι συνδρομές του εσωτερικού προπληρώνονται στα Δημδσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου - πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 

* (Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού.μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από 08.00' άως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























